ddrg/super_eurlex huggingface dataset:
CINNEADH (AE) 2020/1430 ÓN gCOMHAIRLE

an 6 Deireadh Fómhair 2020

maidir leis an seasamh atá le glacadh, thar ceann an Aontais Eorpaigh, laistigh de Chomhchoiste LEE, i ndáil leis an leasú ar Phrótacal 31 a ghabhann le Comhaontú LEE, a bhaineann le comhar i réimsí ar leith lasmuigh de na ceithre shaoirse

(Téacs atá ábhartha maidir le LEE)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagail 46 agus 48 i gcomhar le hAirteagal 218(9) de,

Ag féachaint do Rialachán (CE) Uimh. 2894/94 ón gComhairle an 28 Samhain 1994 a bhaineann le socruithe le haghaidh chur chun feidhme an Chomhaontaithe ar an Limistéar Eorpach Eacnamaíoch (1), agus go háirithe Airteagal 1(3) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú ar an Limistéar Eorpach Eacnamaíoch (2) (“Comhaontú LEE”) i bhfeidhm an 1 Eanáir 1994.

(2) De bhun Airteagal 98 de Chomhaontú LEE, féadfaidh Comhchoiste LEE a chinneadh Prótacal 31 a ghabhann le Comhaontú LEE (“Prótacal 31”) a leasú.

(3) I bPrótacal 31, tá forálacha maidir le comhar i réimsí ar leith lasmuigh de na ceithre shaoirse.

(4) Is iomchuí leanúint de chomhar na bPáirtithe Conarthacha i gComhaontú LEE i ngníomhaíochtaí an Aontais a chistítear ó bhuiséad ginearálta an Aontais Eorpaigh a bhaineann le saorghluaiseacht oibrithe, comhordú córas slándála sóisialta agus bearta d’imircigh, lena n‐áirítear imircigh as tríú tíortha.

(5) Ba cheart, dá bhrí sin, Prótacal 31 a leasú ionas go mbeifear in ann leanúint den chomhar leathnaithe sin tar éis an 31 Nollaig 2019.

(6) Dá bhrí sin, ba cheart seasamh an Aontais laistigh de Chomhchoiste LEE a bhunú ar an dréachtchinneadh ó Chomhchoiste LEE,

TAR ÉIS AN CINNEADH SEO A GHLACADH:

Airteagal 1 An seasamh atá le glacadh, thar ceann an Aontais, laistigh de Chomhchoiste LEE i ndáil leis an leasú atáthar a bheartú ar Phrótacal 31 a ghabhann le Comhaontú LEE, maidir le comhar i réimsí ar leith lasmuigh de na ceithre shaoirse, bunófar an seasamh sin ar an dréachtchinneadh ó Chomhchoiste LEE (3).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 6 Deireadh Fómhair 2020. Thar ceann na Comhairle An tUachtarán M. ROTH

(1) IO L 305, 30.11.1994, lch. 6.

(2) IO L 1, 3.1.1994, lch. 3.

(3) Féach doiciméad ST 10124/20 ar http://register.consilium.europa.eu.
(8)

An 2 Nollaig 2019, tháinig an Chomhairle ar an tátal, tar éis di comhaontú na mBallstát uile atá faoi cheangal ag Cinneadh 2008/615/CGB a thabhairt dá haire, go bhfuil na forálacha ginearálta maidir le cosaint sonraí, a leagtar amach i gCaibidil 6 de Chinneadh 2008/615/CGB, curtha chun feidhme ina n‐iomláine ag an Ríocht Aontaithe. Anuas air sin, d’iarr an Chomhairle go ndéanfadh an Ríocht Aontaithe, faoin 15 Meitheamh 2020, athbhreithniú ar an mbeartas atá aici maidir le próifílí na n‐amhrastach a eisiamh ó mhalartú uathoibrithe sonraí dachtalascópacha, i bhfianaise na taithí oibríochtúla maidir le malartú sonraí dachtalascópacha agus mutatis mutandis i bhfianaise na míniúchán maidir le malartú sonraí DNA atá sa tuarascáil a rinneadh ar an gcuairt mheastóireachta.
CINNEADH ÓN gCOMHAIRLE

an 4 Meán Fómhair

lena nglactar an seasamh ón gComhairle maidir le dréachtbhuiséad leasaitheach Uimh. 7 de chuid an Aontais Eorpaigh don bhliain airgeadais 2020

(2020/C 298 I/01)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2020 go cinntitheach an 27 Samhain 2019 (2);

— thíolaic an Coimisiún togra, an 6 Iúil 2020, ina raibh dréachtbhuiséad leasaitheach Uimh. 7 a ghabhann leis an mbuiséad ginearálta don bhliain airgeadais 2020;

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 7 de chuid an Aontais Eorpaigh don bhliain airgeadais 2020 a ghlacadh an 4 Meán Fómhair 2020. Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/.

Arna dhéanamh sa Bhruiséil, an 4 Meán Fómhair 2020. Thar ceann na Comhairle An tUachtarán M. ROTH

(1) IO L 193, 30.7.2018, lch. 1.

(2) IO L 57, 27.2.2020, lch. 1.
(16)

Mura gcuirfidh Comhairle EESI dáta chur i bhfeidhm na Leasuithe ar atráth go ceann sé mhí, le linn do dhlí an Aontais dáta chur i bhfeidhm na gcaighdeán ábhartha de chuid EESI a chur ar atráth go ceann sé mhí, is é seasamh ba cheart don Aontas fógra difríochta a thabhairt do EESI, i gcomhréir le hAirteagal 38 de Choinbhinsiún Chicago, agus é a chur in iúl do EESI gur rún dó dáta chur i bhfeidhm na Leasuithe a chur siar go ceann sé mhí,
CINNEADH ÓN gCOMHAIRLE

an 14 Aibreán 2020

lena nglactar an seasamh ón gComhairle maidir le dréachtbhuiséad leasaitheach Uimh. 2 de chuid an Aontais Eorpaigh don bhliain airgeadais 2020

(2020/C 123 I/02)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2020 go cinntitheach an 27 Samhain 2019 (2);

— thíolaic an Coimisiún togra, an 2 Aibreán 2020, ina raibh dréachtbhuiséad leasaitheach Uimh. 2 a ghabhann leis an mbuiséad ginearálta don bhliain airgeadais 2020;

— i bhfianaise ráig COVID-19 agus i bhfianaise a phráinní atá sé aghaidh a thabhairt ar an ngéarchéim shláinte phoiblí a bhaineann léi, ní mór don Chomhairle an seasamh uaithi maidir le dréachtbhuiséad leasaitheach Uimh. 2 a ghabhann leis an mbuiséad ginearálta do 2020 a ghlacadh gan mhoill. Dá bhrí sin, tá bonn cirt le giorrú a dhéanamh ar an tréimhse ocht seachtaine maidir leis an bhfaisnéis do Pharlaimintí náisiúnta a leagtar síos in Airteagal 4 de Phrótacal Uimh. 1, i gcomhréir le hAirteagal 3(3) de Rialacha Nós Imeachta na Comhairle,

TAR ÉIS A CHINNEADH MAR A LEANAS:

Airteagal aonair Rinneadh an seasamh ón gComhairle maidir le dréachtbhuiséad leasaitheach Uimh. 2 de chuid an Aontais Eorpaigh don bhliain airgeadais 2020 a ghlacadh an 14 Aibreán 2020. Is féidir breathnú ar an téacs iomlán nó é a íoslódáil ar shuíomh gréasáin na Comhairle: http://www.consilium.europa.eu/.

Arna dhéanamh sa Bhruiséil, 14 Aibreán 2020. Thar ceann na Comhairle An tUachtarán G. GRLIĆ RADMAN

(1) IO L 193, 30.7.2018, lch. 1.

(2) IO L 57, 27.2.2020, lch. 1.
Iris Oifigiúil an Aontais Eorpaigh

CINNEADH ÓN GCOMHAIRLE

an 27 Feabhra 2020

lena gceaptar cathaoirleach ar Bhord Achomhairc agus lena gcuirtear síneadh le téarma oifige cathaoirligh ar Bhord Achomhairc de chuid Oifig Maoine Intleachtúla an Aontais Eorpaigh

(2020/C 72 I/01)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) 2017/1001 ó Pharlaimint na hEorpa agus ón gComhairle an 14 Meitheamh 2017 maidir le trádmharc an Aontais Eorpaigh (1) agus go háirithe Airteagail 166(1) agus (3) de,

De bharr an mhéid seo a leanas:

(1) An 22 Samhain 2019, chuir Bord Bainistíochta Oifig Maoine Intleachtúla an Aontais Eorpaigh (EUIPO) liosta iarrthóirí don phost mar chathaoirleach ar Bhord Achomhairc de chuid EUIPO faoi bhráid na Comhairle.

(2) An 19 Samhain 2019, chinn Bord Bainistíochta EUIPO a mholadh don Chomhairle síneadh a chur le téarma oifige Detlef SCHENNEN mar chathaoirleach ar Bhord Achomhairc de chuid EUIPO go ceann 5 bliana eile, amhail ón 1 Samhain 2020,

TAR ÉIS AN CINNEADH SEO A GHLACADH:

Airteagal 1 1. Leis seo, ceaptar Virginia MELGAR, a rugadh in Minas (Uragua) an 19 Iúil 1959, mar chathaoirleach ar Bhord Achomhairc de chuid Oifig Maoine Intleachtúla an Aontais Eorpaigh (EUIPO) ar feadh téarma oifige 5 bliana. 2. Is é Bord Bainistíochta EUIPO a chinnfidh an dáta a chuirfear tús leis an téarma cúig bliana dá dtagraítear i mír 1.

Airteagal 2 Leis seo, cuirtear síneadh le téarma oifige Detlef SCHENNEN mar chathaoirleach ar Bhord Achomhairc de chuid EUIPO ón 1 Samhain 2020 go dtí an 31 Deireadh Fómhair 2025.

Airteagal 3 Tiocfaidh an Cinneadh seo i bhfeidhm dáta a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, an 27 Feabhra 2020. Thar ceann na Comhairle An tUachtarán D. HORVAT

(1) IO L 154, 16.6.2017, lch. 1.
CINNEADH (AE) 2020/255 ÓN GCOMHAIRLE

an 17 Feabhra 2020

maidir le tabhairt i gcrích, thar ceann an Aontais Eorpaigh, an Chomhaontaithe idir an tAontas Eorpach agus Rialtas Dhaon-Phoblacht na Síne maidir le gnéithe áirithe d’aersheirbhísí

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 100(2), i gcomhar le hAirteagal 218(6)(a) de,

Ag féachaint don togra ón gCoimisiún Eorpach,

Ag féachaint don toiliú ó Pharlaimint na hEorpa (1),

De bharr an mhéid seo a leanas:

(1) I gcomhréir le Cinneadh (AE) 2018/1152 ón gComhairle (2), síníodh an Comhaontú idir an tAontas Eorpach agus Rialtas Dhaon-Phoblacht na Síne maidir le gnéithe áirithe d’aersheirbhísí (an “Comhaontú”) faoi réir a thabhairt i gcrích ar dháta is déanaí.

(2) Is é is cuspóir leis an gComhaontú comhaontuithe déthaobhacha maidir le haersheirbhísí idir 27 mBallstát agus Rialtas Dhaon-Phoblacht na Síne a chur i gcomhréir le dlí an Aontais.

(3) Ba cheart an Comhaontú a fhormheas thar ceann an Aontais,

TAR ÉIS AN CINNEADH SEO A GHLACADH:

Airteagal 1 Leis seo, déantar an Comhaontú idir an tAontas Eorpach agus Rialtas Dhaon-Phoblacht na Síne maidir le gnéithe áirithe d’aersheirbhísí (an “Comhaontú”) a fhormheas thar ceann an Aontais. (3)

Airteagal 2 Déanfaidh Uachtarán na Comhairle, thar ceann an Aontais, an fógra dá bhforáiltear in Airteagal 6(1) den Chomhaontú. (4) a thabhairt.

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 17 Feabhra 2020. Thar ceann na Comhairle An tUachtarán J.BORRELL FONTELLES

(1) Toiliú an 15 Eanáir 2020 (nár foilsíodh fós san Iris Oifigiúil).

(2) Cinneadh (AE) 2018/1152 ón gComhairle an 26 Meitheamh 2018, maidir le síniú, thar ceann an Aontais Eorpaigh, an Chomhaontaithe idir an tAontas Eorpach agus Rialtas Dhaon-Phoblacht na Síne maidir le gnéithe áirithe d’aersheirbhísí (IO L 210, 21.8.2018, lch. 1).

(3) Féach leathanach 3 den Iris Oifigiúil seo.

(4) Déanfaidh Ardrúnaíocht na Comhairle dáta theacht i bhfeidhm an Chomhaontaithe a fhoilsiú in Iris Oifigiúil an Aontais Eorpaigh.
(f)

Ciallóidh an téarma "dearbhú" an gníomh lena léiríonn an sealbhóir, nó ionadaí an tsealbhóra, i gcomhréir leis na sonraíochtaí eTIR, rún an tsealbhóra earraí a chur faoi réir an nós imeachta eTIR. Ón uair a ghlacann na húdaráis inniúla leis an dearbhú, bunaithe ar réamhshonraí eTIR nó ar na réamhshonraí don leasú, agus ar aistriú na sonraí dearbhaithe chuig an gcóras idirnáisiúnta eTIR, is coibhéis dlí den Carnet TIR lena nglactar a bheidh sa dearbhú.
(1)

Le Cinneadh an 21 Meán Fómhair 2020 (2) uaithi, cheap an Chomhairle na comhaltaí agus na comhaltaí malartacha den Choiste Comhairleach um Shaorghluaiseacht Oibrithe don tréimhse ón 25 Meán Fómhair 2020 go dtí an 24 Meán Fómhair 2022.
(3)

An 12 Bealtaine 2020, d’eisigh an tArdionadaí dearbhú thar ceann an Aontais inar luadh gur de thiomantas an Aontais fós go ndéanfar trádbhac na Náisiún Aontaithe sa Libia a urramú go hiomlán. Cuireadh i dtreis chomh maith sa Dearbhú nach mór gach iarracht a dhéanamh a áirithiú go gcuirfear na rúin ábhartha ó Chomhairle Slándála na Náisiún Aontaithe chun feidhme go hiomlán agus go héifeachtach freisin ar theorainneacha talún agus aeir na Libia.
(2)

Cuirtear isteach an t-airteagal seo a leanas: “Airteagal 13a Aonad Tionscadail 1. Beidh Aonad Tionscadail ag EUAM RCA chun tionscadail a shainaithint agus a chur chun feidhme. Maidir leis na tionscadail arna gcur chun feidhme ag na Ballstáit agus ag tríú Stáit atá faoina gcúram i réimsí a bhaineann le EUAM RCA, déanfaidh EUAM RCA na tionscadail sin a éascú agus cuirfidh sé comhairle ar fáil i dtaca leo, de réir mar is iomchuí, chun tacú lena chuspóirí. 2. Faoi réir mhír 3, údarófar EUAM RCA dul i muinín ranníocaíochtaí airgeadais ó na Ballstáit nó ó na tríú Stáit chun tionscadail a chur chun feidhme a shainaithnítear mar thionscadail lena gcomhlánófar gníomhaíochtaí eile EUAM RCA ar bhealach comhsheasmhach, más rud é: (a) go bhforáiltear don tionscadal sa ráiteas airgeadais a bhaineann leis an gCinneadh seo; nó (b) go ndéantar an tionscadal a chomhtháthú le linn an tsainordaithe trí bhíthin leasú a dhéanamh ar an ráiteas airgeadais arna iarraidh ag an gCeann Misin. Tabharfaidh EUAM RCA socrú i gcrích leis na Stáit is ranníocóirí iad, socrú lena gcumhdófar na nósanna imeachta sonracha chun déileáil le haon ghearán ó thríú páirtithe maidir le damáiste arna dhéanamh mar thoradh ar ghníomhartha nó ar neamhghníomhartha de chuid EUAM RCA maidir le húsáid na gcistí arna soláthar ag na Stáit sin. Ní fhéadfaidh na Stáit is ranníocóirí iad in imthosca ar bith an tAontas ná an tArdionadaí a chur faoi dhliteanas as gníomhartha nó as neamhghníomhartha arna dhéanamh ag EUAM RCA agus na cistí arna soláthar ag na Stáit sin á n-úsáid acu. 3. Is faoi réir ghlacadh an Choiste Polaitiúil agus Slándála a thabharfaidh tríú Stáit ranníocaíochtaí don Aonad Tionscadail.”.
(2)

An 30 Aibreán 2020, d’iarr an Bundesamt für Wirtschaft und Ausfuhrkontrolle, ina cháil mar an Ghníomhaireacht Cur Chun Feidhme, údarú ón Aontas síneadh a chur le tréimhse cur chun feidhme Chinneadh (CBES) 2018/101 go dtí an 30 Samhain 2020 mar gheall ar dhúshláin a eascraíonn as an bpaindéim COVID-19 leanúnach.
(2)

An 25 Meitheamh 2018, sna conclúidí uaithi maidir leis an tSaiheil/Mailí, chuir an Chomhairle i bhfios go láidir a thábhachtaí atá réigiúnú CBSC sa tSaiheil d’fhonn neartú a dhéanamh, de réir mar is iomchuí, ar an tacaíocht shibhialta agus mhíleata a thugtar don chomhar trasteorann, ar na struchtúir réigiúnacha comhair – go háirithe iad siúd de chuid G5 na Saiheile – agus ar acmhainn na dtíortha G5 aghaidh a thabhairt ar dhúshláin slándála an réigiúin, mar aon le húinéireacht na dtíortha G5 ar aghaidh a thabhairt ar na dúshláin sin.
“(g)

arm ag a bhfuil calabra 14.5 mm nó níos lú agus armlón agus comhpháirteanna atá saindeartha do na hairm sin agus feithiclí míleata talún neamharmtha agus feithiclí míleata talún a bhfuil airm feistithe orthu ag a bhfuil calabra 14.5 mm nó níos lú a dhíol le fórsaí slándála Phoblacht na hAfraice Láir, lena n‐áirítear institiúidí sibhialta forfheidhmithe dlí an stáit, nó na nithe sin a sholáthar dóibh, a aistriú nó a onnmhairiú chucu, i gcás ina mbeidh na hairm, an t‐armlón, na comhpháirteanna agus na feithiclí sin beartaithe go heisiach lena n‐úsáid i bpróiseas athchóirithe earnáil slándála Phoblacht na hAfraice Láir nó chun tacú leis an bpróiseas sin, faoi mar a cuireadh in iúl roimh ré don Choiste;”.
(2)

Ar bhonn athbhreithniú ar an gCinneadh sin, ba cheart na bearta sriantacha i gcoinne na Bealarúise a fhadú go dtí an 28 Feabhra 2021.
(1)

Cuirtear an méid seo a leanas in ionad Airteagal 1: “Airteagal 1 Ionadaí Speisialta an Aontais Eorpaigh Cuirtear síneadh le sainordú Nataliya APOSTOLOVA mar Ionadaí Speisialta an Aontais Eorpaigh (ISAE) don Chosaiv go dtí an 31 Lúnasa 2020. Féadfaidh an Chomhairle a chinneadh go ndéanfar sainordú ISAE a fhoirceannadh níos luaithe, bunaithe ar mheasúnú ón gCoiste Polaitiúil agus Slándála (CPS) agus ar thogra ó Ardionadaí an Aontais do Ghnóthaí Eachtracha agus don Bheartas Slándála (HR).”.
(7)

I gcomhréir leis an gcéad mhír de Riail VII.1 de rialacha oibriúcháin an phainéil roghnúcháin, tá gearrliosta de thriúr iarrthóirí tarraingthe suas ag an bpainéal roghnúcháin, a thug na cúiseanna leis na hiarrthóirí ar an ngearrliosta a roghnú i litreacha a seoladh chuig Parlaimint na hEorpa agus chuig an gComhairle an 4 Feabhra 2019 agus an 14 Feabhra 2019 faoi seach. Ba cheart do Pharlaimint na hEorpa agus don Chomhairle duine de na hiarrthóirí gearrliostaithe a cheapadh, de chomhthoil, mar an Príomh-Ionchúisitheoir Eorpach. I gcomhréir leis an dara mír de Riail VII.1 de rialacha oibriúcháin an phainéil roghnúcháin, rinne an painéal roghnúcháin na hiarrthóirí a rangú de réir a gcáilíochtaí agus a dtaithí. Cuirtear ord rogha an phainéil roghnúcháin in iúl leis an rangú sin ach níl sé ina cheangal ar Pharlaimint na hEorpa ná ar an gComhairle.
(4)

An 14 Samhain 2018, chuir Uachtarán an Choimisiúin Eorpaigh chuig Uachtarán na Comhairle Eorpaí an dréacht-Chomhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (“An Comhaontú um Tharraingt Siar”), agus chuir rialtas na Ríochta Aontaithe in iúl gur dheonaigh siad formheas ina leith. Ar an 22 Samhain 2018, chuir Uachtarán an Choimisiúin Eorpaigh faoi bhráid Uachtarán na Comhairle Eorpaí an dréacht-Dhearbhú Polaitiúil lena leagtar amach an creat don chaidreamh sa todhchaí idir an tAontas Eorpach agus Ríocht Aontaithe na Breataine Móire agus Thuaisceart Éireann (“An Dearbhú Polaitiúil”), a aontaíodh ar leibhéal na n-idirbheartaithe agus a aontaíodh i bprionsabal ar an leibhéal polaitiúil, faoi réir fhormhuiniú na gCeannairí.
cuirtear an tAirteagal seo a leanas isteach:

“Airteagal 29a

An tarmligean a fheidhmiú

1. Is faoi réir na gcoinníollacha a leagtar síos san Airteagal seo a thugtar an chumhacht don Choimisiún chun gníomhartha tarmligthe a ghlacadh.

2. Déanfar an chumhacht chun gníomhartha tarmligthe a ghlacadh dá dtagraítear in Airteagal 29 a thabhairt don Choimisiún go ceann tréimhse 5 bliana amhail ón 4 Iúil 2018. Déanfaidh an Coimisiún, tráth nach déanaí ná 9 mí roimh dheireadh na tréimhse 5 bliana, tuarascáil a tharraingt suas maidir le tarmligean na cumhachta. Cuirfear an tuarascáil faoi bhráid Pharlaimint na hEorpa agus na Comhairle. Déanfar tarmligean na cumhachta a fhadú go hintuigthe go ceann tréimhsí comhfhaid, mura rud é go gcuireann Parlaimint na hEorpa nó an Chomhairle in aghaidh an fhadaithe sin tráth nach déanaí ná trí mhí roimh dheireadh gach tréimhse.

3. Féadfaidh Parlaimint na hEorpa nó an Chomhairle tarmligean na cumhachta dá dtagraítear in Airteagal 29 a chúlghairm aon tráth. Déanfaidh cinneadh chun cúlghairm a dhéanamh deireadh a chur le tarmligean na cumhachta atá sonraithe sa chinneadh sin. Gabhfaidh éifeacht leis an lá tar éis fhoilsiú an chinnidh in Iris Oifigiúil an Aontais Eorpaigh nó ar dháta is déanaí a shonrófar sa chinneadh. Ní dhéanfaidh sé difear do bhailíocht aon ghníomhartha tarmligthe atá i bhfeidhm cheana.

4. Roimh dó gníomh tarmligthe a ghlacadh, rachaidh an Coimisiún i mbun comhairliúcháin le saineolaithe arna n-ainmniú ag gach Ballstát i gcomhréir leis na prionsabail a leagtar síos i gComhaontú Idirinstitiúideach an 13 Aibreán 2016 maidir le Reachtóireacht Níos Fearr (*1).

5. A luaithe a ghlacfaidh sé gníomh tarmligthe, tabharfaidh an Coimisiún fógra, an tráth céanna, do Pharlaimint na hEorpa agus don Chomhairle faoi.

6. Ní thiocfaidh gníomh tarmligthe a ghlactar de bhun Airteagal 29 i bhfeidhm ach amháin mura mbeidh aon agóid curtha in iúl ag Parlaimint na hEorpa ná ag an gComhairle laistigh de thréimhse 2 mhí tar éis fógra faoin ngníomh sin a thabhairt do Pharlaimint na hEorpa agus don Chomhairle nó más rud é, roimh dhul in éag na tréimhse sin, go mbeidh Parlaimint na hEorpa agus an Chomhairle araon tar éis a chur in iúl don Choimisiún nach ndéanfaidh siad aon agóid. Déanfar an tréimhse sin a fhadú 2 mhí ar thionscnamh Pharlaimint na hEorpa nó na Comhairle.

(*1) IO L 123, 12.5.2016, lch. 1.”;"
GA Iris Oifigiúil an Aontais Eorpaigh 1

CINNEADH (AE) 2015/1890 ÓN gCOMHAIRLE

an 20 Meitheamh 2014

maidir le síniú, thar ceann an Aontais Eorpaigh agus a chuid Ballstát, agus maidir le cur i bhfeidhm sealadach an Phrótacail a ghabhann leis an gComhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt amháin, agus Poblacht Iar-Iúgslavach na Macadóine, den pháirt eile, chun aontachas Phoblacht na Cróite leis an Aontas Eorpach a chur san áireamh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe d’Airteagal 217, i gcomhar le hAirteagal 218(5) agus leis an dara fomhír d’Airteagal 218(8) de,

Ag féachaint d’Ionstraim Aontachais na Cróite, agus go háirithe don dara fomhír d’Airteagal 6(2) de,

Ag féachaint don togra ón gCoimisiún Eorpach,

De bharr an méid seo a leanas:

(1) An 24 Meán Fómhair 2012, d’údaraigh an Chomhairle don Choimisiún tús a chur le caibidlíocht, thar ceann an Aontais agus a chuid Ballstát agus Phoblacht na Cróite, le Poblacht Iar-Iúgslavach na Macadóine, d’fhonn Prótacal a thabhairt i gcrích a ghabhann leis an gComhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt amháin, agus Poblacht Iar-Iúgslavach na Macadóine, den pháirt eile, chun aontachas Phoblacht na Cróite leis an Aontas Eorpach a chur san áireamh (“an Prótacal”).

(2) Tugadh an chaibidlíocht sin i gcrích go rathúil agus d’fhormheas Rialtas Phoblacht Iar-Iúgslavach na Macadóine an Prótacal trí mhalartú litreacha an 25 Deireadh Fómhair 2013.

(3) Ba cheart go síneofar an Prótacal thar ceann an Aontais agus a chuid Ballstát, faoi réir a thabhairt i gcrích ag dáta is déanaí.

(4) Tá tabhairt i gcrích an Phrótacail faoi réir nós imeachta ar leith a mhéid a bhaineann le hábhair a thagann faoi inniúlacht an Chomhphobail Eorpaigh d’Fhuinneamh Adamhach.

(5) I bhfianaise aontachas na Cróite leis an Aontas an 1 Iúil 2013, ba cheart go gcuirfí an Prótacal i bhfeidhm ar bhonn sealadach ón dáta sin, go dtí go gcomhlánófar na nósanna imeachta chun é a thabhairt i gcrích,

TAR ÉIS AN CINNEADH SEO A GHLACADH:

Airteagal 1

Déantar, leis seo, síniú an Phrótacail, thar ceann an Aontais Eorpaigh agus a chuid Ballstát, a ghabhann leis an gcomhaontú leis an gComhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt amháin, agus Poblacht Iar-Iúgslavach na Macadóine, den pháirt eile, chun aontachas Phoblacht na Cróite leis an Aontas Eorpach a chur san áireamh, a údarú, faoi réir thabhairt i gcrích an Phrótacail sin.

Tá téacs an Phrótacail i gceangal leis an gCinneadh seo.

Airteagal 2

Déantar Uachtarán na Comhairle a údarú leis seo chun an duine (na daoine) a cheapadh a chumhachtaítear dó nó di (dóibh) an Prótacal a shíniú thar ceann an Aontais agus a chuid Ballstát.

Airteagal 3

Cuirfear an Prótacal i bhfeidhm ar bhonn sealadach, i gcomhréir le hAirteagal 13(2) de, amhail ón 1 Iúil 2013, go dtí go gcomhlánófar na nósanna imeachta chun é a thabhairt i gcrích.

Airteagal 4

Tiocfaidh an Cinneadh seo i bhfeidhm an lá a nglacfar é.